כללי הרשות השניה לטלוויזיה ולרדיו (שידורי תכניות רדיו בידי בעל רישיון)

{{ח:התחלה}}
{{ח:כותרת|כללי הרשות השניה לטלוויזיה ולרדיו (שידורי תכניות רדיו בידי בעל רישיון), התשס״ו–2006}}

{{ח:פתיח-התחלה}}
{{ח:תיבה|ק״ת תשס״ו, 859|כללי הרשות השניה לטלוויזיה ולרדיו (שידורי תכניות רדיו בידי בעל רישיון)|https://olaw.org.il/takanot/takanot-6493.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק הרשות השניה לטלוויזיה ורדיו#סעיף 24|סעיפים 24}} {{ח:חיצוני|חוק הרשות השניה לטלוויזיה ורדיו#סעיף 72ב|ו־72ב}} {{ח:חיצוני|חוק הרשות השניה לטלוויזיה ורדיו|לחוק הרשות השניה לטלוויזיה ורדיו, התש״ן–1990}} (להלן – החוק), ובידיעת הוועדה, קובעת מועצת הרשות השניה לטלוויזיה ולרדיו (להלן – המועצה), כללים אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”בעל רישיון“ – בעל רישיון לשידורי רדיו;
{{ח:ת|סוג=הגדרה}} ”המועצה“ – לרבות כל ועדת משנה שמינתה וכל מי שהסמיכה לענין כללים אלה;
{{ח:ת|סוג=הגדרה}} ”המנהל“ – לרבות מי שהוא הסמיכו לענין כללים אלה, בין באופן כללי ובין לענין מסוים;
{{ח:ת|סוג=הגדרה}} ”לוח תכניות“ – כמשמעותו {{ח:פנימי|סעיף 4|בסעיף 4}};
{{ח:ת|סוג=הגדרה}} ”עונה“ – שנת שידורים;
{{ח:ת|סוג=הגדרה}} ”פירוט מבנה“ (LINE-UP) – פירוט כולל של מבנה ותוכן תכנית, לרבות קטעי קישור ומעברים;
{{ח:ת|סוג=הגדרה}} ”תכנית“ – יחידת שידורים בסיסית בעלת תוכן והיקף ידועים ומוגדרים במתכונת הערוכה לשידור ברדיו.

{{ח:סעיף|2|אופי המישדרים}}
{{ח:תת|(א)}} בעל רישיון יכוון את שידוריו לקהל היעד שלו, וישלב במישדריו מגוון רחב, ככל האפשר, של סוגי תכניות בתחום האפיון, הכל כפי שנקבע ברישיונו.
{{ח:תת|(ב)}} בעל רישיון יקפיד על איכות נאותה של המישדרים, בהתאם לדרישות הרישיון.

{{ח:סעיף|3|התאמת תכניות לזמן שידורן}}
{{ח:תת|(א)}} בעל רישיון יתכנן את לוחות התכניות, תוך התחשבות בימי חג ובימי זיכרון ואבל החלים בתקופה שאליה מתייחסים הלוחות, ויתאים את שידוריו במועדים אלה לאופיים, תוך מתן ביטוי להיבטים המיוחדים של קהל היעד ובהתאם לקבוע בתנאי הרישיון.
{{ח:תת|(ב)}} בעל רישיון לא ישדר ביום כיפור, משעה לפני כניסת החג עד שעה לאחר יציאתו, {{ח:הערה|[צ״ל: ואולם בעל רישיון אשר קהל היעד שלו הוא האוכלוסייה הערבית, המשדר בשפה הערבית, רשאי לשדר ביום כיפור, ובלבד שלא יועסקו בו יהודים ביום כיפור]}}.
{{ח:תת}} {{ח:הערה|הסיפא הוספה במקור {{ח:חיצוני|כללי הרשות השניה לטלוויזיה ולרדיו (שידורי תכניות רדיו בידי בעל זיכיון)#סעיף 3|לסעיף 3(ב) לכללי הרשות השניה לטלוויזיה ולרדיו (שידורי תכניות רדיו בידי בעל זיכיון), התשנ״ט–1999}}, אולם נראה שהיה בכוונת המסדיר לתקן גם את סעיף 3(ב) לכללי הרשות השניה לטלוויזיה ולרדיו (שידורי תכניות רדיו בידי בעל רישיון), התשס״ו–2006, מאחר ושיטת ההסדרה עוברת מפעילות על פי מכרז וזיכיון לפעילות על פי רישיונות שניתנים ללא הליך מכרזי.}}
{{ח:תת|(ג)}} בעל רישיון יתאים את שידוריו לזמן שידורם תוך התחשבות בקהל היעד, כאמור בתנאי הרישיון, ובמיוחד בילדים.

{{ח:סעיף|4|לוחות תכניות}}
{{ח:תת|(א)}} בעל רישיון ימסור למנהל לוח תכניות על בסיס שבועי לכל עונה (להלן – לוח עונתי) 45 ימים לפני תחילתה, בהתאם למתכונת שנקבעה ברישיונו; המועצה רשאית לקבוע ברישיון לוח תכניות בסיסי שייחשב לוח עונתי בעבור שידורי בעל הרישיון בכל עונה ועונה, בהתחשב, בין השאר, בסוג ומגוון השידורים של בעל הרישיון על פי רישיונו.
{{ח:תת|(ב)}} המנהל רשאי לפסול כל לוח תכניות שנמסר, אם לא מתקיימים בו כללים אלה, הוראות כל דין, הרישיון או הנחיות המועצה כפי שיימסרו לבעלי הרישיונות מעת לעת; המנהל רשאי לדרוש מבעל הרישיון לעשות בלוח תיקונים או שינויים בתוך זמן שיורה המנהל.
{{ח:תת|(ג)}} המנהל יעביר את לוח התכניות לאישור המועצה בצירוף המלצותיו.
{{ח:תת|(ד)}} המועצה רשאית לפסול כל לוח תכניות שנמסר אם לא מתקיימות בו הוראות כל דין, הרישיון והנחיות המועצה והמנהל, או להתנות את אישורו בתנאים או בשינויים שעל בעל הרישיון לעשות בו; לא אושר לוח תכניות, תנמק המועצה את הסיבות לכך.
{{ח:תת|(ה)}} בעל רישיון, שהמועצה או המנהל, הורו לו לשנות או לתקן לוח תכניות שהגיש, יגיש לוח מתוקן לאישור בדרך ובמועד שהורו לו המועצה או המנהל.
{{ח:תת|(ו)}} בעל רישיוז יודיע למנהל על כל שינוי בלוח התכניות טרם ביצועו, למעט שינוי חד־פעמי; כל עוד לא קיבל בעל הרישיון הוראה אחרת, רשאי הוא לשדר את הלוח, כולל השינויים שחלו בו; ראה המנהל כי השינויים שמבצע בעל הרישיון בלוח התכניות חורגים, באופן משמעותי, מהתחייבויותיו העקרוניות בלוח התכניות, רשאי הוא לדרוש מבעל הרישיון את התאמת לוח המישדרים, כדי לעמוד בהתחייבויותיו העקרוניות.

{{ח:סעיף|5|מניעת שידורים אסורים}}
{{ח:ת}} לשם מניעת שידורים אסורים לפי {{ח:חיצוני|חוק הרשות השניה לטלוויזיה ורדיו#סעיף 46|סעיף 46 לחוק}}, רשאי המנהל, לפי שיקול דעתו או בהתאם להנחיות המועצה, לדרוש מבעל הרישיון פירוט מבנה או תיאור תוכן של שידורים או הקלטה של שידור מתוכנן; פרטים כאמור יימסרו למנהל במועד שיורה, לפי שיקול דעתו.

{{ח:סעיף|6|היערכות לשידורים בלתי צפויים}}
{{ח:ת}} בעל רישיון יחזיק ברשותו מלאי תכניות זמין ומוכן לשידור ברמה נאותה, נוסף על התכניות שהוא אמור לשדר על פי לוח התכניות שאושר לו, למקרי צורך, לרבות תקלות ומקרי מעבר למתכונת שידור של ימי אבל ואסונות.

{{ח:סעיף|7|פרסום לוחות תכניות}}
{{ח:ת}} בעל רישיון ידאג לפרסם, בין קהל מאזיניו, בדרך שיראה לנכון, את לוח התכניות שאושר, ובהתאם להוראות הרשות.

{{ח:סעיף|8|משמורת עותקים}}
{{ח:תת|(א)}} בעל רישיון יקליט ויחזיק ברשותו עותק מכל המישדרים ששידר במשך 90 ימים לפחות לאחר מועד שידורם.
{{ח:תת|(ב)}} בעל רישיון ימסור למנהל עותק מהקלטה כאמור, לפי דרישתו.

{{ח:סעיף|9|שידורים במקרי חירום}}
{{ח:ת}} הרשות רשאית להורות לבעל רישיון לשדר כל הודעה, בהתאם לאמור {{ח:חיצוני|חוק הרשות השניה לטלוויזיה ורדיו#סעיף 50|בסעיף 50 לחוק}}.

{{ח:חתימות|כ״ב בסיון התשס״ו (18 ביוני 2006)}}
* '''נורית דאבוש'''
יושבת ראש מועצת הרשות השניה לטלוויזיה ולרדיו
{{ח:סוגר}}
{{ח:סוף}}
[[קטגוריה:בוט חוקים]]